

**IARRATAS AR DHEIMHNITHE DÍOLÚINE Ó FHÓRÁLACHA ALT 96 DE NA hACHTANNA UM PLEANÁIL & FORBAIRT 2000-2015**

**Comhlíonann na sonraí pearsanta a bhailítear riachtanais an Rialacháin Ghinearálta maidir le Cosaint Sonraí, 2016, agus na nAchtanna um Chosaint Sonraí 1988 go 2003. Tá fógraí príobháideachta aonair le haghaidh gach rannóige/seirbhíse ar fáil ag** [**http://www.kerrycoco.ie/**](http://www.kerrycoco.ie/)

**MEABHRÁN MÍNIÚCHÁIN**

***DEIMHNITHE DÍOLÚINE*** maidir le forbairtí beaga cónaithe áirithe atá eisiata ó fhorálacha Chuid V de na hAchtanna um Pleanáil & Forbairt 2000-2015, maidir le tithíocht shóisialta agus incheannaithe.

I gcás forbairtí neamhspleácha ina ndéantar suas go 9 dteach a thógáil nó tithíocht a fhorbairt ar thalamh ar 0.1 heicteár nó níos lú, tá sé ráite in Alt (3) de na hAchtanna um Pleanáil & Forbairt 2000 – 2015 go mbeidh forbairtí den chineál sin díolmhaithe ón riachtanas tailte a aistriú chuig an údarás áitiúil le haghaidh tithíocht shóisialta nó incheannaithe. Chun leas a bhaint as an díolúine seo, má tá duine ag iarraidh cead a fháil chun suas go 9 dteach a thógáil nó le haghaidh forbairt tithíochta ar thailte ar 0.1 heicteár nó níos lú, sa chás go dtagann ceachtar acu faoi raon feidhme Chuid V agus fhorálacha Straitéis Tithíochta na Comhairle, ní mór don duine sin deimhniú díolúine a fháil roimh dó/di iarratas ar chead pleanála a chur chuig an údarás pleanála. Agus é/í ag cur isteach ar an deimhniú seo, beidh ar an duine **DEARBHÚ REACHTÚIL** a chur isteach agus fíricí áirithe a lua, ar nós stair úinéireacht na talún agus cé acu an bhfuil leasanna ag an duine i dtalamh i ngarchomharsanacht na talún sin a ligfeadh don údarás teacht ar thuairim maidir le cé acu an iarratas dílis é seo.

Is é cuspóir an nóis imeachta seo ná a chinntiú nach bhféachann daoine le feidhmiú fhorálacha Chuid V de na hAchtanna um Pleanáil & Forbairt 2000-2015 a sheachaint, mar shampla, trí iliomad iarratas a dhéanamh ar fhorbairt chónaithe ar mhionscála.

***NÓTA:*** Folaíonn iarratasóir duine a ndéanann duine iarratas ar dheimhniú thar a cheann nó thar a ceann, mar shampla, duine atá ag gníomhú thar ceann úinéara talún i gcáil ghairmiúil. Ní mór sa chás sin faisnéis maidir leis an úinéir talún a áireamh chomh maith.

**ÁBHAR AN DEARBHAITHE REACHTÚIL**

Iniata le hiarratas ar dheimhniú beidh dearbhú reachtúil déanta ag an iarratasóir –

1. ina dtabharfar, i leith na tréimhse 5 bliana roimh an iarratas, cibé sonraí i dtaobh úinéireacht dhlíthiúil agus thairbhiúil na talún, ar a mbeartaítear an fhorbairt lena mbaineann an t-iarratas a dhéanamh, a bheidh ar eolas nó ar fáil ag an iarratasóir,
2. ina sainaithneofar aon daoine lena mbeidh an t-iarratasóir ag gníomhú de chomhbheart,
3. ina dtabharfar sonraí –
   1. i dtaobh aon leasa atá ag an iarratasóir, nó a bhí aige nó aici aon tráth le linn na tréimhse sin, in aon talamh **i ngarchomharsanacht\*** na talún ar a mbeartaítear an fhorbairt sin a dhéanamh, agus
   2. i dtaobh aon leasa atá ag aon duine lena bhfuil an t-iarratasóir ag gníomhú de chomhbheart, nó a bhí aige nó aici aon tráth le linn na tréimhse sin, in aon talamh sa gharchomharsanacht sin, agus a bhfuil fios ina thaobh ag an iarratasóir

(d) ina luafar cé acu ar deonaíodh don iarratasóir, nó d’aon duine lena bhfuil an t-iarratasóir ag gníomhú de chomhbheart, laistigh de thréimhse 5 bliana roimh dháta déanta an iarratais, deimhniú faoi Alt 97 den Acht agus an deimhniú sin i bhfeidhm fós tráth an iarratais

* 1. ina luafar cé acu ar deonaíodh don iarratasóir, nó d’aon duine lena bhfuil an t-iarratasóir ag gníomhú de chomhbheart, cead forbairt a dhéanamh arb é atá inti 9 dteach nó níos lú nó tithíocht ar thalamh ar 0.1 heicteár nó níos lú a sholáthar, laistigh de thréimhse 5 bliana roimh dháta déanta an iarratais ar dheimhniú, ar thalamh a bhfuil an deimhniú á lorg ina leith nó ar thalamh i ngarchomharsanacht na talún sin (ach gur féidir neamhaird a thabhairt ar aon fhorbairt den chineál sin nó aon chead a deonaíodh roimh 1 Samhain 2001).

1. ina dtabharfar ráiteas ina luafar nach eol don iarratasóir aon fhíorais nó imthosca ar forais a bheadh iontu faoi **Fho-alt (12)**\*\* ar a ndiúltódh an t-Údarás Pleanála deimhniú a dheonú.
   1. ina dtabharfar cibé faisnéis eile a fhorordófar.
   2. Is gá don Dearbhú Reachtúil a bheith sínithe agus dátaithe ag an iarratasóir.
   3. Is gá ainm agus seoladh an Fheidhmeannaigh Síochána/Coimisinéara Mionnaí/ Aturnae Chleachtaigh **a léiriú go soiléir** ar an dearbhú reachtúil.
   4. Is gá an dearbhú a bheith **stampáilte** ag an bhFeidhmeannach Síochána/Coimisinéir Mionnaí/Aturnae cleachtach

* Deirtear san **Acht um Pleanáil agus Forbairt** nach measfar talamh a bheith i ngarchomharsanacht talún eile más talamh é atá níos faide ná 400 méadar ón talamh eile sin.
* \* Foráiltear i bh**Fo-Alt (12)** gur gá diúltú d’iarratas ar dheimhniú más rud é, i gcás an iarratasóra nó aon duine lena bhfuil an t-iarratasóir ag gníomhú de chomhbheart:

1. gur deonaíodh deimhniú maidir le forbairt sa 5 bliana roimhe sin atá fós i bhfeidhm tráth an iarratais, nó
2. go ndeara an duine sin nó gur deonaíodh cead don duine sin forbairt a dhéanamh de na cineálacha sin dá dtagraítear i bhfo-alt (3) –
   1. tar éis 1 Samhain, 2001 (i.e. bliain amháin ó dháta thosach feidhme an ailt), agus
   2. 5 bliana roimh an dáta a dhéantar iarratas ar dheimhniú.

ar an talamh a bhfuil an duine ag lorg deimhnithe anois ina leith, nó ar thalamh i ngarchomharsanacht na talún sin, ach amháin

1. sa chás nach mó ná 9 dteach comhiomlán na forbartha a bhfuil deimhniú á lorg ina leith agus na forbartha lena mbaineann mír (a) nó (b), nó
2. sa chás gur mó an fhorbairt ná 9 dteach, gur lú ná 0.1 heicteár an talamh ar a mbeartaítear an fhorbairt bheartaithe a dhéanamh.

***NÓTAÍ:***

1. Féadfaidh údarás pleanála a cheangal ar iarratasóir ar dheimhniú cibé faisnéis nó doiciméid bhreise a thabhairt dó is gá le réasún chun a chumasú dó a fheidhmeanna a chomhlíonadh faoin alt seo.
2. I gcás ina ndiúltóidh iarratasóir ceanglas a chomhlíonadh, nó ina mainneoidh sé nó sí, laistigh de thréimhse 8 seachtaine ó dháta déanta an cheanglais, é a chomhlíonadh amhlaidh, diúltóidh an t-údarás pleanála lena mbaineann deimhniú a dheonú don iarratasóir.
3. Féadfaidh údarás pleanála, chun a fheidhmeanna a chomhlíonadh faoin alt seo, cibé fiosrúcháin bhreise is cuí leis a dhéanamh.
4. Beidh de dhualgas ar an iarratasóir ar dheimhniú, gach uile thráth, cibé faisnéis a thabhairt don údarás pleanála lena mbaineann a theastóidh le réasún uaidh chun a chumasú dó a fheidhmeanna a chomhlíonadh faoin alt seo.
5. Níl duine i dteideal go ndeonófaí cead dó nó di, de bhíthin amháin gur deonaíodh deimhniú díolúine dó nó di.
6. Tarraingítear aird iarratasóirí ar na pionóis agus na fíneálacha a bhaineann le Dearbhuithe Reachtúla atá bréagach nó míthreorach agus le Deimhnithe Díolúine brionnaithe, a leagtar amach in Alt 97, Fo-ailt (17) go (21) go huile.